open-index/open-wikipedia-markdown huggingface dataset:
Francesca Caccini

**Francesca Caccini** (*«La Cecchina»*; født 18. september 1587, død antagelig etter 1641) var en italiensk komponist, sanger, luttenist og musikklærer fra tidligbarokken. 

Caccini var en av de mest innflytelsesrike kvinnelige komponistene i Europa mellom 1100-tallets (Hildegard von Bingen) og 1800-tallets komponister. Det antas at Caccinis sceneverk *[[La liberazione di Ruggiero]]* er den første italienske opera som ble oppført utenfor Italia.

## Liv og virke
### Bakgrunn
Francesca Caccini ble født i Firenze, en av tidens viktigste kultursentra. Faren, komponisten og hoffmannen Giulio Caccini, ga datteren en solid utdannelse. 

### Sangerinne
Hun opptrådte første gang som sanger i Jacopo Peris opera *Euridice* (ble oppført med enkelte partier hentet fra farens opera med samme navn) i Firenze år 1600.

På oppfordring av dronning Maria de' Medici gjorde familien Caccini en konsertreise til Henrik IV av Frankrikes hoff i Paris. Det femstemmige familieensemblet besto av foreldrene Giulio og Margherita, og søsknene Francesca, Settima og Pompeo. Underveis opptrådte de i Modena, Milano, Torino og Lyon. Den franske kongen ble så begeistret for Franscesca Caccinis sang at han tilbød henne en stilling ved hoffet, men storhertug Ferdinando de' Medici  beordret familien tilbake til Firenze, der hun hadde en post ved hoffet fram til 1627. 

I 1607 giftet hun seg med hoffmusikeren Giovanni Battista Signorini som hun fikk datteren Margherita med, født i 1622.

Ryet hennes økte og i 1614 var hun blitt hoffets best betalte musiker. I løpet av denne tiden utviklet hun også sine ferdigheter som komponist, og en skrev en god del musikk for Medici-hoffet, og etterhvert begynte hun også å skrive i den nye musikkformen opera.

### Verk
Francesca skrev seksten operaer, av disse er bare *[[La liberazione di Ruggiero]]* bevart. Samlingen *Il primo libro delle musiche* (1618) med 36 stykker for solosang og sopran/bass-duetter med generalbass-akkompagnement er også bevart.

## Litteratur
* 
* «Francesca Caccini», i *Historical Anthology of Music by Women.*  James R. Briscoe, ed.  Indiana University Press, Bloomington, Indiana, 1986. ISBN 0-253-21296-0
* «Francesca Caccini», i *The New Grove Dictionary of Music and Musicians*, ed. Stanley Sadie.  20 vol.  London, Macmillan Publishers Ltd., 1980.  ISBN 1-56159-174-2
* *Francesca Caccini, Musician to the Medici and her "Primo Libro"*.  Carolyn Raney, diss., New York University, 1971.

## Referanser


## Eksterne lenker
* 
*
«H. L. Hunley»

**«H. L. Hunley»** var en ubåt i Sørstatene under den amerikanske borgerkrigen. Her kom den til innsats én gang og hadde en ubetydelig rolle i krigen. Den markerer imidlertid et betydelig skritt i utviklingen av marinefartøyer idet «H. L. Hunley» er den første ubåt som har lykkes med å senke et fiendtlig skip. I angrepet gikk ubåten selv tapt og demonstrerer dermed både fordelene og farene ved undervannskrigføring. Under angrepet var «H. L. Hunley» bare delvis neddykket. Omstendighetene rundt forliset er uklare. «H. L. Hunley» sank to ganger under øvelse og til slutt i sitt eneste angrep. Av tre besetninger omkom 21 mann mens 4 kom fra det med livet.  

«H. L. Hunley» ble oppfunnet og finansiert av Horace Lawson Hunley. Kort tid etter at Hunley hadde startet sine første sjøtester ble fartøyet konfiskert av sørstatsstyrkene ved Charleston i Sør-Carolina. Testene fortsatte under Hunleys ledelse. Hunley selv omkom ombord i den andre ulykken.

## Ulykker

*29. august 1863 &ndash; hele mannskapet drukner under et treningsdykk, etter at kapteinen hadde glemt å lukke lukene. 
*15. oktober 1863 &ndash; «H. L. Hunley» kommer ikke opp igjen til overflaten under et treningsdykk, hele mannskapet dør, deriblant oppfinneren Horace Lawson Hunley selv.

## Angrepet

17. februar 1864 ble ubåten sendt ut på sitt første og siste oppdrag, å senke nordstatskrigsskipet USS «Housatonic», som deltok i blokaden av Charleston. «H. L. Hunley» var armert med en stangtorpedo – en kruttladning montert på en lang stang foran båten. Denne ladningen hadde en spiss med mothaker på, som skulle sette seg fast i skroget på  USS «Housatonic». Når «H. L. Hunley» så bakket, ville et tau som forbant minen og ubåten strammes, og kruttladningen utløses. «Hunley» klarte å sette fast torpedoen inn i siden på «Housatonic», som sprengte i det «H. L. Hunley» trakk seg tilbake. «Housatonic» sank i løpet av 5 minutter. 

«H. L. Hunley» sank også, etter å ha signalisert til land at angrepet var gjennomført. Det er uvisst hvorfor «H. L. Hunley» sank, men det er mulig at den ble så sterkt skadet under eksplosjonen at den senere sank i det den dykket ned for å gå inn til land. En stangtorpedo kunne være minst like farlig for angriperen som offeret. Tauet som ble brukt til å utløse torpedoen kunne ikke være særlig langt – i så fall hadde det vært fare for at tauet viklet seg inn i propellen eller ble flokete. Funnet av det som kan være gamle batterier og kobberledninger i vraket av «H. L. Hunley», kan derimot tyde på at torpedoen ble detonert elektrisk – men uansett sank «H. L. Hunley» før den nådde land.

## Vraket

Vraket av «H. L. Hunley» ble funnet i 1995 av forfatteren Clive Cussler og organisasjon National Underwater and Marine Agency (NUMA). Cussler har beskrevet letingen og funnet i boken *The Sea Hunters*.
Lagtempo (sykling)

**Lagtempo** er et sykkelritt der man på samme måte som individuelt temporitt kjører «mot klokka», men her deltar hele laget. 

## Lagtempo i etapperitt
Lagtempo kjøres ofte som del av større etapperitt, som for eksempel Tour de France. I etapperitt må lagtempoetappen i henhold til Det internasjonale sykkelforbundets reglement foregå i den første tredel av rittet. Vanligvis tas tiden til laget på den syklisten som kommer inn som nummer fem.

## Se også
* Liste over norgesmestere i landeveissykling, lagtempo
* VM i landeveissykling – Mennenes lagtemporitt‎
* VM i landeveissykling – Kvinnenes lagtemporitt‎

## Referanser


## Eksterne lenker
* 
* Chapter IV: Team Time Trials i UCI Cycling Regulations: Part 2 Road Races
IAI Kfir

**IAI Kfir** (hebraisk: **כפיר**) er et israelskbygd kampfly basert på det franske Mirage III. Kfiren ble produsert som følge av den franske våpenembargoen mot Israel, slik at Dassault ikke kunne levere de Mirageflyene Israel hadde bestilt av dem. Flytypen har blitt eksportert til Ecuador og Colombia, og det amerikanske forsvaret har kjøpt flytypen under betegnelsen «F-21A» til som «fiendefly» under trening og øvelser, som for eksempel Red Flag-øvelsen.

**Kfir C10** er en eksportvariant for Colombia som vil bli levert fra 2009. Denne består av 24 fly, de 11 gjenværende colombianske Kfir C7 og ytterligere 13 tidligere israelske fly, som vil bli oppgradert til C10-standard. Denne inkluderer ny EL/M-2032 radar, oppgradert cockpit med multifunksjonsskjermer, og ny avionikk og våpensystemer.

## Spesifikasjoner (Kfir C7)

## Eksterne lenker
* Wings Palette-fargelegging
De to sicilier

**Kongedømmet De to sicilier** var det nye navn som bourbonkongen Ferdinand IV av Napoli gav sitt herredømme (som omfattet Sør-Italia og Sicilia) etter Napoleonskrigene og han selv ble gjeninnsatt i det fordums velde i 1816. Hovedstad var Napoli.

## Overblikk
Før de franske invasjonene i Napoleonstiden hersket bourbonerne over de samme områdene, men de var da formelt delt i «Kongedømmet Napoli» og «Kongedømmet Sicilia». Etter at dobbeltkongedømmet skiftet navn, ble Ferdinand kjent som kong Ferdinand I av De to Sicilier. Kongedømmet bestod til 1860, da kong Frans II ble styrtet av opprørere anført av Garibaldi og støttet av kongedømmet Sardinia. Dette kongedømmet annekterte dette området, og fra nå av ble det hele hetende kongedømmet Italia.

### Navnehistorien
Navnet *De to sicilier* går tilbake til 1282, da kongedømmet Sicilia. Selv om det fortsatt ble regjert som en enhet i enda ett århundre, skilte øya og fastlandet lag da «Den sicilianske vesper» gjorde opprør mot det napolitanske styre, og slo seg i stedet inn under Aragón. De angevinske napolitanske konger klarte å holde på fastlandsbesittelsene og fortsatte å holde på navnet «Kongedømmet  Sicilia» for å holde sitt krav i hevd. I en periode var den sørlige halvøy kjent som «Kongedømmet Sicila på denne side av Kapp Faro», etter fyret på fastlandssiden av Messinastredet. Men dette var aldri kongedømmets offisielle navn.

De to kongedømmene var ikke igjen under samme hersker før i 1735. under Karl III av Spania, og ble ikke folkerettslig gjenforent før etter Wienerkongressen i 1815.

## Konger av De to sicilier, 1816–1860

Fil:François Pascal Simon Gérard 005.jpg|Joachim I1808&ndash;1815
Fil:Ferdinand i twosicilies.jpg|Ferdinand I1816&ndash;1825
Fil:FrancescoI.jpg|Frans I1825&ndash;1830
Fil:Fernando II de las Dos Sicilias 2.jpg|Ferdinand II1830&ndash;1859
Fil:Franz2Sizilien.jpg|Frans II1859&ndash;1861

I 1860 ble kongedømmet erobret av Giuseppe Garibaldi som en del av Italias samling.

Et annet kjent medlem av Huset de to Sicilier var Maria Christina av Bourbon-to Sicilier (1806–1878).

## Hendelser
* 1820&ndash;21: *[[Carbonariene]]* tvinger Ferdinand I til å anta en konstitusjon. Men senere klarte kongen ved hjelp av østerrikske tropper å tilsidesette den. Han innledet så forfølgelser av liberale og carbonariene.

## Eksterne lenker
* 
* Det kongelige hus Bournon-to Sicilier
Burscough

**Burscough** er en stor landsby og verdslig sogn innenfor West Lancashire i nordvestlig England. Den ligger nord for både Ormskirk og Skelmersdale Sognet omfatter også grendene Tarlscough og naturreservatet Martin Mere Wetland Centre. Ved folketellingen i 2011 var befolkningen på 9 493 innbyggere, noe som er en vekst fra tilsvarende folketelling i 2001 da befolkningen utgjorde 8 968 innbyggere.

Leeds og Liverpoolkanalen og veien A59 går gjennom byen. Den har to jernbanestasjoner, Burscough stasjon på linjen mellom Liverpool og Preston, og Burscough Bridge stasjon på linjen mellom Southport og Manchester. Tidligere krysset linjene hverandre i Burscough, men de er nå lagt om.

## Bilder

Fil:Burscough Parish Church.JPG|Sognekirken St John's
Fil:Lathom and Burscough war memorial.JPG|Lathom og Burscough krigsminnemerke
Fil:Leeds and Liverpool Canal, Burscough.JPG|Møllen Ainscough Flour Mill ved Leeds og Liverpoolkanalen
Fil:Tesco, Burscough.JPG| Supermarkedet Tesco i Burscough


## Referanser


## Eksterne lenker
* 
* Burscough Parish Council
Robert von Mohl

**Robert von Mohl** (født 17. august 1799 i Stuttgart, død 4. november 1875 i Berlin) var en tysk jurist og politiker. Han var medlem av  Frankfurtparlamentet i 1848, og var riksjustisminister i den midlertidige sentralregjering 1848-1849. Etter den tyske riksgrunnleggelsen i 1871, var han medlem av Riksdagen. 

Fra 1827 til 1846 var han professor i statsvitenskap ved Eberhard-Karls-Universität Tübingen. Mohl anses å være den første som brakte ordet «rettsstat» i forgrunnen.

Gjennom Kato Hiroyuki og andre japanske tenkere og statsmenn, øvet Mohls verker stor innflytelse på japansk statsfilosofi etter Meijirestaurasjonen.

Hans sønn var diplomaten Ottmar von Mohl.

## Verker
* *Die Polizei-Wissenschaft nach den Grundsätzen des Rechtsstaates*
* *Encyklopädie der Staatswissenschaften*
* *Staatsrecht, Völkerrecht und Politik*

## Referanser


## Eksterne lenker
* https://web.archive.org/web/20050405190020/http://www.uni-tuebingen.de/ub/elib/tbi/1997-2/seite12.htm
* https://web.archive.org/web/20050313182520/http://rcswww.urz.tu-dresden.de/~pr140583/Literatur/Mohl.html
* http://mdz.bib-bvb.de/digbib/lexika/adb/images/adb022/@ebt-link?target=idmatch(entityref,adb0220747)
2. etappe i Tour de France 2005

## [[Challans]] – [[Les Essarts]]
***Etappe:** 2
***Dato:** 3. juli 
***Lengde:** 182 km
***Norske resultater:**
:2. Thor Hushovd
:25. Kurt Asle Arvesen

## Info
Etappen endte som forventet med en massespurt. Et firemannsbrudd som inneholdt blant andre Thomas Voeckler og Laszlo Bodrogi lå lenge i tet, bruddet hadde på det meste et forsprang på ca. 4 minutter og 20 sekunder ned til hovedfeltet. Bruddet ble imidlertid tatt igjen omtrent en mil fra mål i Les Essarts. Massespurten endte med seier til belgiske Tom Boonen, like foran Thor Hushovd og australske Robbie McEwen. Hushovd kom for sent opp i toppfart og selv om han var den med høyest fart de siste 30 meterne klarte han ikke å hente forspranget til Boonen. Team CSCs David Zibierski kom i mål med hovedfeltet og beholdt dermed den gule ledertrøyen. Hushovds lagkamerat Bodrogi klatret opp til en 3.-plass i sammendraget etter at han kapret bonussekunder da han lå i brudd. Lance Armstrong forsvarte sin 2.-plass i sammendraget uten større problemer og ønsker trolig å ligge der inntil lagtempoen for å spare laget for de ekstra kreftene som må brukes på å forsvare og kjøre for den gule ledertrøyen slik tradisjonen er i Tour de France. Kurt Asle Arvesen gjorde en god jobb for Team CSC og fungerte som hjelperytter i denne etappen.
*3. etappe.

## Innlagte spurter

### Grønn trøye

**1. mellomsprint** i Grouet (17,5 km)

**2. mellomsprint** i Talmont – Saint-Hilaire (69,5 km)

**3. mellomsprint** i Château-Guibert (150 km)

### Klatretrøye

**Côte du Lac de la Vouraie** 4. Kategori (165 km)

## Resultatliste

## Eksterne lenker
* Fullstendig resultatliste
Temporitt

**Temporitt** (fransk: *contre-la-montre*, engelsk: *individual time trial* eller *ITT*) er et sykkelritt med individuell start, det vil si at man kjører «mot klokka». 

Denne formen for sykling kan være både et løp i seg selv, eller den kan være en del av et større etapperitt, som for eksempel Tour de France.
I etapperitt er ofte den første etappen en kort tempoetappe. Dersom den er kortere enn 8 km kalles den *prolog*. Typisk distanse for temporitt utover i konkurransen er 50 – 60 km. Deltagerne starter enkeltvis med gjerne ett minutts mellomrom (to minutter for de siste startende) og har ikke lov til å hjelpe hverandre underveis. Den som ligger best an i sammendraget starter sist. Vanlige temporitt er som oftest unnagjort på rundt en time, mens en prolog bare kan ta rundt 10 minutter. Temporitt varer vesentlig kortere enn landeveisritt med fellesstart.

Det arrangeres også temporitt for lag.

Utstyret som brukes i temporitt er noe annerledes enn det som brukes i vanlig fellesstart. Syklene er mer aerodynamiske, og det brukes ofte hjelmer som er dråpeformet for å minske luftmotstanden. Hjulene er også annerledes. Bakhjulet er massivt og tungt, for å kunne opprettholde en høy hastighet samt for minske turbulensen og dermed øke stabiliteten. Forhjulet er noe lettere enn bakhjulet, slik at rytteren skal kunne svinge uten for store problemer. Sykkelrammen er vesentlig stivere enn på en tradisjonell sykkel. Alt i alt gjør dette at sykkelen går raskere, men den er også vesentlig mer ubehagelig å sykle på, som er grunnen til at disse syklene ikke brukes til annet enn temporitt.

## Se også
* VM i landeveissykling – Mennenes temporitt
* VM i landeveissykling – Mennenes temporitt (U23)
* VM i landeveissykling – Kvinnenes temporitt
3. etappe i Tour de France 2005

## [[La Châtaigneraie]] – [[Tours]]
***Etappe:** 3
***Dato:** 4. juli 
***Lengde:** 208 km
***Norske resultater:**
:9. Thor Hushovd + 00:00 min
:54. Kurt Asle Arvesen + 00:00 min

## Info
Også denne etappen ble preget av et lengre brudd som ble innkjørt mot slutten av etappen. Akkurat som på 2. etappe.
Erik Dekker (RAB), Nicolas Portal (A2R) og Rubens Bertogliati (SDV) gikk i brudd etter 27 km og opparbeidet seg en ledelse som på det meste var på hele fem og et halvt minutt. Dekker holdt unna for hovedfeltet til det gjensto 3 km til mål. Massespurten ble som på 2. etappe vunnet av Tom Boonen som gjorde en ny glimrende spurt. Thor Hushovd startet spurten for tidlig og selv om han ledet en stund ble han stiv mot slutten og endte med det på en 9.-plass. Kurt Asle Arvesen gjorde en jobb for laget og kom i mål midt i hovedfeltet på 54.-plass. Robbie McEwen ble diskvalifisert og nedgradert til 186.-plass (sisteplass i hovedfeltet) på etappen etter at han hindret O'Grady i spurten. Denne hendelsen sendte McEwen midlertidig ut av tetkampen om den grønne trøya, noe som på dette tidspunktet var svært gode nytt for O'Grays hardeste konkurrenter, Boonen og Hushovd. David Zabriskie, innehaveren av den gule trøya, kom til mål med hovedfeltet og han beholdt med det ledelsen i rittet, foran Armstrong og Bodrogi. 

### Neste etappe
*4. etappe er en 66 km lang lagtempo som går fra Tours til Blois.

## Innlagte spurter

### Grønn trøye

**1. mellomsprint** i St-Michel-Mont-Mercure (29 km)

**2. mellomsprint** i Coron (79 km)

**3. mellomsprint** i Les Trois-Moutiers (137 km)

### Klatretrøye

1. klatring i **Cote de Pouzauges** 4. Kategori (22 km)

2. klatring i **Cote de Chinon** 4. Kategori (161.5 km)

3. klatring i **Cote de la Taconniere** 4. Kategori (179.5 km)

## Resultater

1 Tom Boonen (Bel) Quick.Step 4.36.09

2 Peter Wrolich (Aut)Gerolsteiner                     

3 Stuart O'Grady (Aus) Cofidis

4 Bernhard Eisel (Aut) Française Des Jeux

5 Allan Davis (Aus) Liberty Seguros-Würth

6 Robert Förster (Ger) Gerolsteiner

7 Magnus Backstedt (Swe) Liquigas-Bianchi

8 Anthony Geslin (Fra) Bouygues Telecom

9 Thor Hushovd (Nor) Credit Agricole

10 Angelo Furlan (Ita) Domina Vacanze

## Eksterne lenker
* Etappebeskrivelse og recap på cyclingnews.com
Sedan (bil)

**Sedan** betegner en biltype med konvensjonelt, lukket karosseri med to eller fire sidedører og A-, B- og C-stolper som bærer taket. En sedan har dessuten bagasjerom med lokk (ikke topphengslet dør m/vindu) som er adskilt fra kupéen, og den er registrert for fire, fem eller seks personer. Enkelte sedaner kan ha bakseterygger eller armlener som kan felles ned slik at lange objekter kan føres inn i kupéen fra bagasjerommet. Betegnelsen kommer fra engelsk og betød opprinnelig en slags lukket bærestol, *sedan chair*, som i sin tur kommer fra de latinske ordene *sedes* ('sitteplass', 'stol') og *sedeo* ('sitte'). 

## Se også
* Coupé

## Eksterne lenker
*
Torsen

**Torsen** er en ren mekanisk differensialteknologi for bruk i biler og andre kjøretøyer. Torsen er oppfunnet og patentert av det amerikanske selskapet Gleason Corporation. En Torsen-differensial fordeler kraften trinnløst og kontinuerlig mellom de aksler eller hjulpar den betjener. 

Torsen-teknologien ble først brukt i militære kjøretøyer av merket Hummer fra 1983. Fra 1986 tok Audi i bruk Torsen-differensial i sine Quattro-modeller. Betegnelsen Torsen er et akronym laget av «Torque Sensing» (momentfølende).
Adrian Rockertsen Falkener

**Adrian Rockertsen Falkener** (født ca. 1500, død 1596) var borgermester i Trondheim i årene 1554&ndash;1595.
I kildene er mellomnavnet/farsnavnet skrevet på forskjellige måter: *Rotkersson, Rothkertsøn, Rockertsøn, Rotgarsøn, Rutgersøn, Rochertssøn, Richartssøn* og *Roghartsen*.

Det finnes imidlertid få kilder til informasjon om Falkener. Fødselsår og fødested er derfor usikre, noen kilder hevder at han ble født i Holland, mens andre hevder Bergen. Dødsåret er iflg. Trondheim Byleksikon 1595, men i kildene varierer fødselsåret fra 1478 til 1512, der begge ytterpunktene er like usannsynlige. Det fortelles også at Falkener skulle ha oppnådd en alder på 120 år, noe som er vel så usannsynlig. 

Falkener hadde trolig hollandske røtter, og bodde i Bergen fram til han, sannsynligvis rundt 1520, kom til Trondheim. Her ble han rådmann ifølge noen kilder i 1526, men det er usikkert. Han ble underborgermester fra ukjent årstall før 1547, og førsteborgermester fra 1554 til 1595. I 1594 ba han om å få fratrede sin stilling pga. alderdom og skrøpelighet. 

Navnet “Falkener” skal han ha fått pga. at han drev med falkefangst. I et dikt av *Marcus Volqvarts* (1707), nevnes (trolig) Adrian Falkener:
:*“Til Fredrich den Andens Jagt De Tydske lod henfare* 
:*En Adrian, som har indbragt Til Kongen Falcher rare.* 
:*Deraf fik han sit Ære-Navn, En Falch han maatte hede,* 
:*Som siden drog fra Kjøbenhavn, I Trondhjem tog sin Rede.“* 
(Frederik II var dansk-norsk konge 1559–1588). 

Som mange andre trøndere, var Falkener svenskvennlig under Den nordiske syvårskrig (1563–1570). Tilhengerne så på svenskene som befriere fra det danske herredømmet, og de ble mottatt med åpne armer da de i 1564 ankom Trondheim. Falkener var tro tilhenger og ble rådgiver til Claude Collart, som var kommandant av den svenske garnisonen i Trondheim. Det sies at mange av eiendommene som ble konfiskert fra svenskmotstanderne, havnet i Falkeners hender. 

Adrian Falkener eide flere eiendommer i Trondheim og omegn, blant andre *Falkenergården* (tilsvarer i dag Olav Tryggvasonsgt. 5). Han skal også ha eid gårdene *Haugan* på Byneset og *Kvåle* i Orkdal. Utenfor byen eide han en løkke, *Adriansløkken* (tilsvarer *Arildsløkken* i Ila), som strakk seg langs Nidelva mot Stavne. Han eide også 1-2 jekter som gikk i handelsfart nordover til Finnmark.

## Referanser


## Kilder
*Terje Bratberg: *Trondheim Byleksikon*, Kunnskapsforlaget 1996. ISBN 82-573-0642-8
*Asbjørn Lund: *Vandringer i det Trondhjem som svant*, Bruns Libris 1991. ISBN 82-7028-491-2
*Absalon Pederssøn Beyer: *Absalon Pederssøns dagbok 1552–1572*  (Dokumentasjonsprosjektet: Beyer)
Felix Dahn

**Felix Ludwig Julius Dahn** (født 9. februar 1834, død 3. januar 1912) var en tysk jurist, forfatter og historiker.

Han ble født i Hamburg som eldste sønn i en familie av fransk og tysk opprinnelse. Foreldrene var skuespillere. Dahn påbegynte sine studier i jus og filosofi i München, og tok den juridiske doktorgrad i Berlin. Etter å ha habilitert seg, ble han tilknyttet universitetet i München, og i 1863 fikk han en stilling ved universitetet i Würzburg. I 1872 ble han professor ved Albertina-universitetet i Königsberg, og i 1888 fikk han en lærestol i Breslau. Dahn var også honorær professor i medisin og filosofi. En måned før sin 78nde fødselsdag døde han i Breslau. Dahn var gift med Therese von Droste-Hülshoff (1845&ndash;1929). 

## Verker

* 1861 – 1911 *Die Könige der Germanen*, 11 deler
* 1865 *Prokopius von Cäsarea. Ein Beitrag zur Historiographie der Völkerwanderung und des sinkenden Römertums*
* 1875 *König Roderich*
* 1876 *Ein Kampf um Rom* – (*En kamp om Roma*. John Griegs forlag 1948)
* 1877 *Die Staatskunst der Frauen*
* 1884 *Die Kreuzfahrer*
* 1880 – 1889 *Urgeschichte der germanischen und romanischen Völker*, 4 deler
* 1882 – 1901 *Kleine Romane aus der Völkerwanderung*, 13 deler
* 1893 *Julian der Abtrünnige*
* 1902 *Herzog Ernst von Schwaben*

## Referanser


## Eksterne lenker
* 
* 
*
Patrick Duffy

**Patrick Duffy** (født 1949) er en amerikansk skuespiller og regissør. Han er kjent for sin rolle som Bobby Ewing i TV-serien ''Dallas'' og som Frank Lambert i familieserien ''Steg for steg'', hvor han regisserte 41 episoder selv. 

Duffy er Nichirenbuddhist.

## Referanser


## Eksterne lenker
*
Crédit Agricole (sykkellag)

**Crédit Agricole** (**C.A**) var et profesjonelt fransk sykkellag som tilhørte den øverste divisjonen i internasjonal sykkelsport, UCI ProTour. Laget deltok også i utvalgte ritt i UCI Continental Tour. Fra 1998 var det franske finanskonsernet Crédit Agricole lagets hovedsponsor, men disse trakk seg ut etter 2008-sesongen. Det lyktes ikke klubbens sportsdirektør Roger Legeay å finne en ny hovedsponsor, og laget ble lagt ned.
Nordmannen Thor Hushovd var kaptein og en av de aller største stjernene på laget. 
## Historie
### Klubben
Sykkellaget Crédit Agricole er et av lagene i fransk og internasjonal sykkelsport med lengst historie. Fra tidlig på 1900-tallet til 1986 var laget direkte underlagt sykkel- og bilfabrikanten Peugeot, som sykkellaget Peugeot, før det i 1987 ble reorganisert som den uavhengige sykkelklubben *Velo Moto Club de Paris* (*Velo Club de Paris* fra 1993). Siden da har laget båret navnet og fargene til sine forskjellige hovedsponsorer:

NB: Perioden som GAN har ingenting med sykkelklubben som gikk under samme navn i perioden 1972-1976, annet enn at begge ble sponset av det franske forsikringsselskapet med samme navn.

Greg LeMond er en av de største stjernene i klubbens historie, og vant sin siste sammenlagtseier i Tour de France i 1990. Nordmannen Atle Kvålsvoll syklet for laget i perioden 1988-1992, og var en av LeMonds viktigste og mest oppofrende hjelperyttere. Da LeMond forlot GAN hentet laget inn den britiske banesyklisten Chris Boardman, som spesialiserte seg på tempoløp, og vant prologene i Tour de France i 1996 og 1998. Australieren og spurtspesialisten Stuart O'Grady ble hentet inn til GAN i 1995, og syklet for laget i hele 8 år. Han vant flere etapper i Tour de France. Tyskeren Jens Voigt sluttet seg til laget i 1998, og i løpet av de neste fem årene vant han over 20 store seiere.  
Nordmannen Thor Hushovd signerte for Crédit Agricole høsten 1999, og kjørte sin første hele sesong for laget året etter. I 2001 deltok han i sin første Tour de France. Etter noe uenighet innad i laget i forhold til den andre spurteren, Stuart O'Grady, har Hushovd siden 2004-sesongen vært lagets ubestridte hovedspurter og lagkaptein. 
Norske Mads Kaggestad fikk kontrakt med Crédit Agricole i 2003, blant annet for å være Hushovds faste treningsmakker. Hans kontrakt utløp etter 2007-sesongen, og fra 2008 overtok Gabriel Rasch Kaggestads rolle.

### Meritterte ryttere
*  Thor Hushovd
*  Greg LeMond
*  Stuart O'Grady                                                
*  Christophe Moreau                                             
*  Jens Voigt                                                     
*  Jonathan Vaughters                                          
*  Bobby Julich                                                  
*  Chris Boardman
*  Eros Poli
*  Jaan Kirsipuu
*  Frédéric Moncassin
*  Cédric Vasseur

## Sesongen 2008

### Overganger

### Ryttere

### Resultater

#### Seiere i [[Grand Tour (sykling)|Grand Tour]]

#### Seiere i [[UCI ProTour 2008|UCI ProTour]]

#### Seiere i [[UCI Kontinentaltourene]]

#### Seiere i nasjonale mesterskap

## Se også
Peugeot (sykkellag)

## Referanser

## Eksterne lenker
*
Snare

**Snare** er en eldgammel form for jaktredskap, konstruert for fangst av småvilt og fugler. Dette fangstredskapet er kjent helt tilbake til steinalderen, da det ble laget av tynne vidjekvister, dyresener eller skinnstrimler. Senere ble snaren laget av hestetagl, og etter det av tynn metalltråd.

Snaren ble gjerne festet slik at viltet fikk hodet inn i en renneløkke, og deretter fikk den blodpropp/blodtrannsporten til hjernen stoppet når det prøvde å frigjøre seg. Viltet dør etter få sekunder. Rype, storfugl og hare har vært de vanligste byttene ved snarejakt.

Utformingen av snarer har tradisjonelt blitt gjort etter hvor dyrene ferdes. Rype og storfugl ble gjerne fanget på bakken, ved at en laget et enkelt gjerde av kvister som ledet til åtet, som gjerne besto av tørkede bær. Åtet ble plassert på begge sider av en port, der løkken ble plassert i hodehøyde. Byttet ville først spise tomt på ene siden, og så prøve seg på andre siden, med døden til følge. 

Skulle snaren settes i et tre, dvs. henges opp, bruktes en klavelignende gren, der løkkene (oftest to, for å sikre at byttet ikke kunne smette unna) sto midt i åpningen, med agnet bundet fast under. Fuglen ville bruke klaven som vagle, og rakk sjelden ned til maten. 

Det er adgang til snarefangst etter ryper fra og med 1. november til utgangen av jakttiden for ryper i følgende kommuner:

***Oppland**	         Lesja, Dovre, Skjåk, Lom, Vågå, Nord-Fron, Øyer, Etnedal, Øystre Slidre og Vang.
***Telemark**	 Hjartdal, Seljord, Fyresdal, Tokke, Vinje og Tinn.
***Aust-Agder**	 Bygland, Valle og Bykle.
***Vest-Agder**	 Åseral, Hægebostad, Kvinesdal og Sirdal.
***Rogaland**	 Bjerkreim, Forsand, Hjelmeland, Gjesdal og Suldal.
***Hordaland**	 Odda, Eidfjord, Voss, Vaksdal og Kvam.
***Møre og Romsdal**	 Rauma, Norddal og Stordal.
***Trøndelag**	 Røros, Holtålen, Midtre Gauldal, Tydal, Oppdal, Verdal, Steinkjer, Snåsa, Lierne, Namsskogan, Overhalla, Røyrvik, Høylandet og Meråker.
***Nordland**	 Grane, Hattfjelldal, Rana, Hemnes, Beiarn, Brønnøy, Steigen, Sørfold, Øksnes, Evenes, Tysfjord og Narvik.
***Troms**	         Bjarkøy, Ibestad, Tranøy, Kvænangen, Nordreisa, Skjervøy, Kåfjord, Storfjord, Lyngen, Karlsøy, Tromsø, Balsfjord, Målselv, Bardu, Salangen, Dyrøy, Sørreisa, Lenvik, Skånland, Lavangen og Gratangen.
***Finnmark**	 Alle kommuner unntatt Vardø.

Den som skal bruke snarer til fangst av rype plikter å føre regelmessig tilsyn med snarene minst hver andre dag.

En variant av snaring er å bruke en løkke av messingtråd til å fange større ørret og laks med, mens fisken står stille på ett sted. Løkken må da tres inn på fisken bakfra uten at fisken aner uråd og forsvinner. Feste for tråden er like foran halefinnen.

## Se også
* Fangst
* Jakt
* Felle
Oscar Wergeland

**Oscar Arnold Wergeland** (1844–1910) var en norsk historiemaler. Han er best kjent for maleriet «Eidsvold 1814», som ble malt i 1885. Maleriet henger bak talerstolen i Stortingssalen i Oslo.

## Arbeid
Wergeland var elev hos David Arnesen i Christiania 1859, og ved Den kongelige Tegne- og Kunstskole i Christiania 1865-1867. Han frekventerte dessuten Eckersbergs malerskole i flere omganger i perioden 1865-69. Dernest ble han student ved Det Kongelige Danske Kunstakademi i København 1869-70, og i München 1874-76.

Sammen med Eilif Peterssen er han en av få norske norske malerne som har valgt historiemaleriet som hovedsjanger. Wergelands *oeuvre* omfatter en lang rekke skildringer fra dansk og norsk historie. Han har særlig beskjeftiget seg med emner fra vikingtiden. Etter at han kom hjem fra München ble han i 1889 lærer ved Tegneskolen. Han er representert i Nasjonalgalleriet med to bilder.

## Riksforsamlingen 1814
Arbeidet med *Riksforsamlingen* begynte trolig i 1882, og bildet ble gitt til Stortinget i 1885 som en gave fra korpslege Lorentz Reinhold Boll Ring. Som forarbeid til bildet malte Wergeland 27 portretter, samlet på 17 bilder, som nå henger i Eidsvollbygningen.  I alt omfatter bildet *Riksforsamlingen* 55 portretter. 

Oscar Arnold Wergelands farfar, Lars Johan Wergeland, var bror av *[[eidsvollsmann]]en* Nicolai Wergeland. Oscar Arnold Wergelands søster var historikeren dr. phil. Agnes Mathilde Wergeland.

## Se også
* *[[Eidsvold 1814]]*, Oscar Arnold Wergelands berømte maleri

## Referanser


## Litteratur
* Ramndal, Lars. «Oscar Wergelands Eidsvoll 1814: eit folkekjært kunstverk 80 år» I: *[[Syn og Segn]]*, 1965.

## Eksterne lenker
* stortinget.no Om Wergeland og maleriet *Riksforsamlingen*
* O Væring.no Seks bilder av Wergeland
* 
* Oscar Wergeland hos Store norske leksikon
Nise

**Nise** (*Phocoena phocoena*), eller **vanlig nise** og **havnenise** som den også kalles, er en liten tannhval som tilhører nisefamilien og er en av tre kjente arter i slekten med vanlige niser (*[[Phocoena]]*).

## Beskrivelse

Vanlig nise kan bli opptil to meter lang (det normale er 1,4-1,7 meter, avhengig av kjønn) og har en kort og kompakt, strømlinjeformet kroppsbygning med et «stumpt» nebb. Hunnene blir størst og veier opp mot 76 kg, mens hannene gjerne veier opp til ca. 61&nbsp;kg. Nisen er svart på ryggen, men fargen går etter hvert over til grå langs sidene og hvit i buken. Nisen har ca. 50 tenner til sammen i over- og underkjeven.

Navnet «nise» kommer fra *hnísa* på norrønt.

Vanlig nise er fredet i Norge.

## Utbredelse og habitat
Vanlig nise holder helst til i tempererte farvann i kystnære strøk, men den finnes også sørover langs vestkysten av Afrika, sør til kysten av Senegal. Den er normalt fraværende i Middelhavet, men det finnes en lokal stamme i Svartehavet. Ellers er den vanlig langs kysten på begge sider av Nord-Atlanteren. Dette inkluderer i øst Østersjøen, Skagerrak, Nordsjøen og Norskehavet, nordøstover til Kvitsjøen og deler av Barentshavet, og mot vestkysten av Island, Grønland, Canada og det nordøstre USA. Den finnes dessuten i det nordlige Stillehavet, fra Japan og et stykke nordover mot det russiske fastlandet i Øst-Sibir og de sørlige områdene av Beringstredet. Videre østover til kysten av Alaska og det nordvestlige Canada og USA.

## Atferd
Vanlig nise er et flokkdyr. Den lever normalt i små flokker på inntil åtte dyr, men i sammenheng med migrering og store etegilder kan man se flokker på femti til flere hundre individer. Nisen livnærer seg hovedsakelig av fisk og blekksprut. Den er utbredt i kystnære strøk på den nordlige halvkule og forekommer ofte i norske farvann, herunder også i fjordene. De kan bli opp mot 25 år gamle.

## Referanser



File:Ecomare - bruinvis Berend (berend3).jpg|
File:Ecomare - skelet bruinvis (bruinvis-skelet-sd).jpg|
File:Ecomare - bruinvis Michael met penis (michael-penis-4580-sd).jpg|


## Eksterne lenker
* 
* Helge Rinden. 1998. «NISE ''Phocoena phocoena'' (L. 1758)». Fakta om truete pattedyr i Norge. Norsk Zoologisk Forening. Rapport 5. 182 s. (ISBN 82-7857-004-3)
Carlos Alberto Parreira

**Carlos Alberto Gomes Parreira** (født 27. februar 1943) er en brasiliansk fotballtrener. Han er landslagssjef for . Frem til 19. juli 2006 var han trener for Brasils landslag i fotball. 

Parreira er sammen med Bora Milutinović én av to trenere som har sikret VM-deltakelse for 5 ulike land. Han ledet  til VM i fotball i 1982,  til VM i 1990, Brasil i 1994 og 2006,  i 1998 og Sør-Afrika i 2010. (En trener, Bora Milutinović har 4 lag). 

I 1997 trente han Major League Soccer-laget MetroStars. Han har også ledet to brasilianske klubblag: Fluminense og Corinthians. Den siste trenerjobben førte til at han var med på å vinne to viktige trofeer i 2003: Copa do Brasil og Campeonato Paulista.

## Referanser


## Eksterne lenker
* 
* 
*
Larry Hagman

**Larry Hagman** (1931–2012) var en amerikansk skuespiller. I Norge var han mest kjent for rollen som J. R. Ewing, en søkkrik og skruppelløs oljemagnat i TV-serien Dallas, som gikk som en farsott over verden helt fra slutten av 1970-tallet til opp til 1990-tallet. Hagman har også spilt i andre filmer som blant annet brannkonstabel "Major" i Supermann fra 1978, og som guvernør Fred Picker i filmen Primary Colors fra 1998.

I 1996 gjennomgikk Hagman en livreddende operasjon idet han fikk transplantert en ny lever. Han gikk offentlig ut og innrømmet at han hadde hatt alkoholproblemer i mange år. Han fikk en stjerne på Hollywood Walk of Fame. I 2006 ble han diagnostisert med kreft, som til slutt førte til hans død på Medical City Dallas Hospital i Dallas i Texas den 23. november 2012.
Hagman var aktiv som skuespiller helt fram til sin død.

## Referanser


## Eksterne lenker
* 
*  
* 
*  Larry Hagman på EmmyTvLegends
*  Nekrolog i tv.Yahoo.com/news.
Harpun

En **harpun** er et stikkvåpen utviklet til jakt og fangst, spesielt av sjøpattedyr som seler og hvaler, men også til fangst av større fisk. Spissen på harpunen er utstyrt med mothakere for å unngå at byttet kan frigjøre seg fra harpunen etter at det er truffet. I enden av harpunen har mange valgt å feste en line, som gjør det mulig å kontrollere byttet. Det finnes to hovedtyper av harpun, såkalt *håndharpun* og *granatharpun*.

## Historie
Urbefolkningen mange steder i verden har brukt forskjellige former for harpuner. Harpuner datert tilbake til for 90 000 år siden er funnet ved Semliki elven i Zaire. Man regner med at de er brukt til å spidde maller. Alderen er imidlertid omdiskutert, ettersom dateringsteknikkene som ble brukt er mindre nøyaktige. I Japan har spydfiske med stenger vært utbredt i paleolittisk tid. I Cosquer-grottene i Sør-Frankrike er det bergkunst som er over 16 000 år gammel, inkludert tegninger av seler som ser ut til å ha blitt harpunert. På bergkunst fra over 8000 år siden i Bangudae ved Japanhavet i Sør-Korea finner man figurer som viser hvalfangst med harpun fra båt. I Arktis og polhavet har inuittene brukt harpun langt tilbake i tid tilbake. Forfedrene til inuittene, som inkluderte Paleo-eskimoer og Saqqaqkulturen, brukte sannsynligvis allerede harpuner med faste eller enkle avtakbare spisser. Arkeologiske funn antyder at denne teknologien var til stede i Alaska for rundt 4500 år siden.

De eldste konkrete bevisene for bruk av harpuner i Norge stammer fra funn som er anslått til å være omtrent 5700 til 4500 år gamle, fra overgangen mellom eldre og midtre steinalder. Harpunene som er laget av ben ble funnet ved Jortveit gård i Sør-Norge på 1930-tallet.

Det er også mange eksempler i gamle skrifter, et tidlig eksempel finnes i Bibelen i Job 41:7 *Kan du fylle huden hans med harpuner eller hodet hans med fiskespyd?*

## Håndharpun
Håndharpunen er et stikkvåpen som er avhengig av et støtskaft for å trenge inn. Etter innstikking har skaftet ingen betydning fordi linen er festet til selve harpunspissen, som benyttes til å trekke til seg fangsten. Dette er et gammelt fangstredskap, kjent helt tilbake fra steinalderen. Våpenet brukes fortsatt av arktiske jegerfolk til fangst av sel og hval. Sportsdykkere bruker dessuten moderne utgaver av dette våpenet til harpunering av fisk.

## Granatharpun

## Referanser


## Se også
* Lystregaffel, trefork
* Hvalfangst
* Selfangst

## Litteratur
* «The Discovery of King Karl Land, Spitsbergen, Adolf Hoel, The Geographical Review Vol. XXV, No. 3, July, 1935, Pp. 476-478, American Geographical Society, Broadway AT 156th Street, New York»
* Store norske leksikon, Aschehoug & Gyldendal.''
*«History of Smith and Wesson» by Roy G. Jinks ISBN 0-917714-14-8
## Eksterne lenker
*
Chiwoniso Maraire

**Chiwoniso Maraire** (født 5. mars 1976 i Olympia i USA, død 24. juli 2013 i Chitungwiza i Zimbabwe) var en amerikansk-zimbabwisk sanger og musiker.

Hun ble født i Olympia, Washington, USA, og var datter av Dumisani Maraire. Hun var bosatt i Harare. Maraire var en av få kvinnelige afrikanske artister som spilte det tradisjonelle afrikanske fingerpianoet mbira.

## Plateutgivelser
* *Ancient Voices*, 2000
* *Tales of the mbira* (sm.m. bl.a. Dumisani Maraire)
* *Make me a Channel of Peace – Nobel Peace Price 100 Years*. (sm.m. flere andre), 2002
* *United we stand* (sm.m. flere andre)

## Referanser


## Eksterne lenker
* 
*
Knut A.G. Hauge

**Knut Audun Grodås Hauge** (født 1970) er en norsk tegneserietegner og lektor. 

Hauge sto bak serien Mille, som ble publisert i bladet *[[Pondus]]* og i bladet *Rutetid*. 
I tillegg var han tekstforfatter for satireprogrammet *[[Hallo i uken]]* på NRK P2 i perioden 2004–2010.  
Hauge var en av intiativtagerne til Trondheimstegnerne.

Hauge er lektor ved Sentrum videregående skole i Kongsvinger, har tidligere vært fylkesleder for Hedmark Lektorlag og var sentralstyremedlem i Norsk Lektorlag i perioden 2013–2015.

## Referanser
Iñigo Idiakez

**Iñigo Idiakez** (født 8. november 1973 i Spania) er en spansk fotballspiller som har spilt for tre spanske og to engelske klubber. Han er midtbanespiller og spiller nå for Southampton i Football League Championship.

## Biografi
Idiakez startet sin profesjonelle fotballkarriere i den spanske klubben Real Sociedad i 1992. Etter å ha vært i denne klubben i over 10 år ble hans neste stopp Real Oviedo. I denne klubben spilte han bare en sesong noe han også gjorde i sin tredje klubb, Rayo Vallecano.
 
Den 23. juli 2004 signerte han en 2-årskontrakt med Derby County, og han spilte sin første kamp for denne klubben den 7. august 2004 i en ligakamp mot Leeds United. Sitt første mål for klubben fra Derbyshire kom 14. august 2004 i en ligakamp mot Ipswich Town. I april 2005 skrev han under på en utvidelse av kontrakten hans med Derby, og denne utvidelsen var på et år med en opsjon på ytterligere et år. Dette ville binde han til Derby ut 2007/08-sesongen, men den 31. august 2006 solgte klubben han til Southampton for $250 000.

## Karriere som spiller

## Meritter
* *Årets spiller i Derby County i 2004/05-sesongen.
* *Månedens spiller* i Football League Championship, mars 2006.

== Referanser ==
<references />

== Kilder ==
* Rollin, Glenda & Rollin, Jack: *SKYSPORTS FOOTBALL YEARBOOK 2006-07'' (side 470).  Headline Book Publishing, London. ISBN 0-7553-1526-X

## Eksterne lenker
* 
* Player's website
Mille (tegneserie)

**Mille** er en enruteserie laget av Knut A.G. Hauge, publisert på nettet siden årsskiftet 1998/99, og i bladet Pondus fra 2000 til 2006. Den trykkes i Bergens Tidende, i tegneserieantologien FLEIP og ble i en periode også publisert i Kapital. Mille betyr 'tusen' på latin, og tegneserien ble opprinnelig nedlagt da tusen ruter var oppnådd i desember 2006. Mille gjenoppstod på nettet i 2009.
 
Mille er en tegneserie i samme tradisjon og format som rutene til den amerikanske tegneren Gary Larson, men med utgangspunkt i norske forhold. 

## Referanser
Grzegorz Rasiak

**Grzegorz Rasiak** (født 12. januar 1979 i Szczecin) er en polsk landslagsspiller i fotball. Han er angrepsspiller og spiller for øyeblikket.

Rasiak har spilt 37 landskamper og scoret 8 mål for  i perioden 2002 til 2007.

## Biografi
### Klubblag
Rasiak startet sin karriere i 1996 i polske Warta Poznań. I 1998 gikk han til GKS Bełchatów, og i 2000 skrev han under for Odra Wodzisław. I denne klubben scoret han 9 ligamål på 28 kamper før han i 2001 var klar for Groclin Dyskobolia Grodzisk Wielkopolski. Her ble han værende fram til 2004 da italienske Siena kom med et tilbud som Rasiak godtok. Utskiftinger i den italienske klubben sitt styre førte imidlertid til at overgangen ble kansellert, og han slo derfor til på et tilbud fra den engelske klubben Derby County.   

Han signerte for den Derby i september 2004, og den 25. september 2004 debuterte han for klubben i en kamp mot Wigan Athletic. Hans første mål for klubben fra Derbyshire kom i en ligakamp mot Watford 16. oktober 2004, og totalt scoret Rasiak 18 ligamål på 41 kamper for Derby County før han ble solgt til Tottenham Hotspur for £2 millioner den 31. august 2005.

Han debuterte i Premier League den 10. september 2005 mot Liverpool, men spilte bare ni kamper for Tottenham før han ble lånt ut til Southampton, med klausul om senere kjøp, 8. februar 2006. Da 2005/06 sesongen var over returnerte han tilbake til Tottenham før Southampton kjøpte han for £2 millioner den 2. mai 2006.

### Landslag
Grzegorz Rasiak debuterte på det polske landslaget i en kamp mot Færøyene den 21. februar 2004. Han har spilt seks VM-kvalifiseringskamper for Polen og han var også i den polske troppen til VM i 2006. 

## Karriere som spiller
### Klubblag

## Referanser


## Eksterne lenker
* 
*  Grzegorz Rasiak på 90minut.pl
Rhône

**Rhône** er en elv som renner fra Sveits gjennom Frankrike og ned i Middelhavet. Elvens kilder er i Furkapasset i de sveitsiske alper. Derfra renner den ned i Genèvesjøen. Etter å ha rent ut av denne sjøen og vestover, møter den i Lyon sin eneste større sideelv, Saône. Deretter renner den rett sørover mot Middelhavet. I Arles deler elva seg i to grener og danner et stort delta, Camargue.
## Byer langs elver
Blant byene som ligger ved Rhônes bredder er:
*Genève
*Lyon
*Valence
*Avignon
## Sideelver
* Saône
* Ardèche
* Cèze
* Isère
* Drôme
* Aigues
* Ouvèze
* Durance

## Referanser


## Eksterne lenker
*
Lee Holmes

**Lee Daniel Holmes** (født 1987) er en engelsk tidligere fotballspiller som har spilt for en rekke engelske fotballklubber.

Holmes, som var venstre kantspiller, har spilt kamper på U16-, U17- og U19-nivå for .

## Klubbspill
Holmes ble Derbys yngste ligaspiller gjennom tidene da han, 15 år og 268 dager gammel, debuterte for klubben i en kamp mot Grimsby Town den 26. desember 2002. Lee Holmes kom inn som innbytter i en kamp som Grimsby vant 3-1. Ikke lenge etterpå skrev han FA-Cup historie da han ble den yngste spilleren som har spilt i de ordinære rundene av turneringen. I 3. runde mot Brentford den 4. januar 2003 gjorde han et innhopp 15 år og 277 dager gammel. Totalt spilte han 2 ligakamper og 1 cupkamp for Derby i 2002/03-sesongen. 

I den påfølgende sesongen ble Lee Holmes også den yngste som noengang har scoret for Derby County i ligasammenheng. Dette skjedde mot Coventry 25. oktober 2003 da han var 16 år og 206 dager.

## Landslag
Holmes var sentral i England sin U-19 tropp som spilte EM i Nord-Irland sommeren 2005. Han spilte alle England sine kamper, og scoret England sitt mål i finalen mot Frankrike i en kamp England tapte 3-1.

## Referanser


## Kilder
* Mortimer, Gerald (2004): *The Who´s Who of DERBY COUNTY*.  Breedon Books Publishing, Derby. ISBN 1-85983-409-4 
* Rollin, Glenda & Rollin, Jack: *SKYSPORTS FOOTBALL YEARBOOK 2007-08* (side 471).  Headline Book Publishing, London. ISBN 978-0-7553-1664-9

## Eksterne lenker
*
Spansk åpning

I sjakk er **spansk** en sjakkåpning som defineres ved trekkene 1.e4 e5 2.Sf3 Sc6 3.Lb5. Referansen til Spania kommer av at dette var hjemlandet til Ruy López de Segura, en prest og sjakkteoretiker fra det 16. århundre. I engelskspråklige land kalles åpningen for nettopp «Ruy Lopez». Spansk er den mest spilte av alle åpninger som begynner med 1.e4 e5.

En av ideene bak 3.Lb5 er at springeren som garderer bonden på e5 nå er under oppsyn. Selv om hvit ikke direkte truer 4.Lxc6 fulgt av 5.Sxe5 (da 5...Dd4 vinner tilbake bonden) er dette noe svart er nødt til å ta hensyn til. I tillegg gir 3.Lb5 utvikling av løperen og trekket forbereder rokade.

## Hovedvarianter
Svarts vanligste forsvar er 3...a6 som tvinger hvit til å enten trekke løperen til a4 (det vanligste) eller bytte av på c6 (Avbyttevarianten). Blant alternativene finnes de solide trekkene 3...Sf6 (Berlinerforsvaret), 3...d6 (Steinitz-forsvaret), samt de mer aggressive 3...f5 (Jänisch-gambiten) og 3...Sd4 (Bird-forsvaret).

Etter det vanlige 3...a6 4.La4 finnes det en variant som kalles Den norske varianten 4...b5 5.Lb3 Sa5. Vanligere er imidlertid 4...Sf6 5.0-0 og det er nå tre hovedvarianter:
*5...Le7 er det vanligste og fører til «Lukket spansk», som regel en strategisk og posisjonell åpning. Hovedvarianten her er 6.Te1 b5 7.Lb3 d6 8.c3 0-0. Imidlertid finnes det et viktig bondeoffer, istedenfor 7...d6 spiller svart 7...0-0 og hvis 8.c3 ofrer svart en bonde med 8...d5. Dette kalles «Marshall-angrepet», den gir svart et kraftig kongeangrep, men hvit har muligheter for å forsvare seg og merbonden.
*5...Sxe4 kalles «Åpen spansk». Sentrum åpnes ved at bøndene som sto der fjernes fra sentrum. Denne varianten er atskillig skarpere og mer taktisk enn Lukket spansk. Den spilles sjeldnere, selv om den regnes som en fullverdig variant – kanskje fordi svartspillere som er ute etter skarpe stillinger heller spiller 1...c5 (Siciliansk) i stedet i første trekk.
*5...b5 kalles «Arkhangelsk-varianten» som også fører til skarpe stillinger, der hvit har sjansen til å bygge et stort bondesentrum som svart vil prøve å angripe.
Hvis hvit ønsker å unngå hovedvariantene i Spansk, går det an å spille 5.De2 (Worrall-angrepet) som dekker e4-bonden igjen.

## Litteratur
* Andrew Greet: *Play the Ruy Lopez*. Everyman, London 2006, .
* Gary Lane: *The Ruy Lopez explained*. Batsford, London 2005, .
* Neil McDonald: *The Ruy Lopez: Move by Move*. Everyman, London 2011, .
Morten Bisgaard

**Morten Bisgaard** (født 25. juni 1974 i Randers, Danmark) er en dansk tidligere fotballspiller som har spilt for fem danske, en italiensk og en engelsk klubb.

Bisgaard har spilt åtte landskamper, og scoret ett mål for .

## Biografi
### Klubblag
Etter å ha spilt for en del mindre klubber i Danmark kom Bisgaard til Odense i 1993. Sommeren 1998 reiste han til den italienske klubben Udinese, og han ble i denne klubben fram til juli 2001 da han gikk til danske FC København. Han spilte for FC København i tre sesonger, og scoret blant annet et mål i den danske cupfinalen for laget fra København.

Den 9. juni 2004 signerte Morten Bisgaard for den engelske klubben Derby County, og han debuterte for denne klubben 7. august 2004 i en kamp mot Leeds United. Sitt første mål for klubben fra Derbyshire var mot Brighton & Hove Albion i en ligakamp den 5. februar 2005. Totalt spilte han 36 ligakamper og scoret fire mål for *the Rams* i 2004/05-sesongen. Han spilte også begge play-off kampene i mai 2005 da Derby ble slått ut av Preston North End.

2005/06-sesongen startet bra for Bisgaard da han scoret fire ligamål på de åtte første kampene, men etter at klubben tapte 3-0 hjemme mot Wolverhampton Wanderers den 18. november 2005 forsvant han ut av startoppstillingen. Selv om han totalt stoppet på 33 ligakamper i denne sesongen var en del av disse korte innhopp på slutten av kampene.

### Landslag
Bisgaard debuterte på det danske landslaget den 14. august 1996 i en kamp mot , og han scoret sitt første landslagsmål 12. september 2000 i en kamp mot . Hans åttende og siste landskamp var mot  den 7. oktober 2000. Bisgaard har også spilt 8 U-21 og 12 U-19 landskamper.

## Karriere som spiller
### Klubblag

## Referanser


## Eksterne lenker
* 
* 
*  Statistikk om Bisgaards landskamper (Peders Fodboldstatistik)